Agnese Rutkēviča
Agnese Rutkēviča (dzimusi 1988. gada 3. oktobrī Cēsīs) ir latviešu dramaturģe, dzejniece un aktrise, rakstījusi arī ar pseidonīmu Anna Foma. No 1993. līdz 1997. gadam mācījusies Mores sākumskolā. No 1998. līdz 2003. gadam mācījusies Lēdmanes pamatskolā. 2007. gadā beigusi Ķeguma komercnovirziena vidusskolu. 2011. gadā absolvējusi Latvijas Kultūras akadēmiju teātra mākslas specialitātē. No 2008. līdz 2009. gadam strādājusi teātrī "Skatuve". Rakstījusi lugas Dirty Deal Teatro un Ģertrūdes ielas teātrim. Rakstījusi recenzijas un rakstus portālos "Satori" un "Teritorija.lv". Spēlējusi izrādēs Nacionālajā teātrī, kā arī īsfilmā "Pāris pilienu" un seriālā "Savējie".